Fozil Samurroiy

Fozil Samurroiy – Qur’on uslubini juda goʻzal tarzda tushuntira oladigan, nahv sir-asrorlarini hozirgi kun oʻquvchisiga-da anglata olgan ulugʻ olim. Olimning toʻliq ismi: Abu Muhammad Fozil ibn Solih ibn Mahdiy ibn Xolil al-Badriy boʻlib, Badriy nisbasi u mansub boʻlgan Samurro urugʻlaridan birining nomidir.

Olim 1933-yil iqtisodiy jihatdan oʻrtahol, ijtimoiy va diniy holati esa ancha katta boʻlgan oilada tugʻilgan. Juda kichikligidan otasi Samurroda joylashgan Hasan Posho masjidiga Qur’onni taʼlim olish uchun olib borgan. Ana oʻshanda bu kichik bolakayning oʻtkir zehni namoyon boʻlgan.

Maktab taʼlimini Samurroda tugatgan Fozil koʻhna va ulugʻvor Bagʻdodga – muallimlar tayyorlash kurslariga kirish uchun yoʻl oladi. Bu kursni 1953-yili bitiradi. Barcha fanlarni yaxshi oʻzlashtirib, 1953-yilning oʻzida Balad shahridagi maktabga muallim etib tayinlanadi. Keyinchalik Oliy oʻqituvchilar institutining arab tili yoʻnalishi tarbiya fakultetida oʻqishini davom ettirib, imtiyozli bakalavr darajasiga erishadi. 1968-yili esa doktorlik maqomini oladi. Fozil Samurroiy 1999-yildan beri Shariqo Universitetida nahv va qur’oniy ibora fanlaridan dars berib kelyapti. Qur’oni karim eʼjozini bayon qiluvchi televizion „Bayoniy urinishlar“ koʻrsatuvining (koʻrsatuv ayni damda tarjima qilinayotgan kitob bilan bir xil) mehmonlaridan hisoblanadi.

 Asarlari 
– „Ruh nidosi“;
– „Qur’oniy ibora“;
– „Qur’oniy iborada soʻzlarning balogʻati“;
– „Bayoniy tafsir yoʻlida“;
– „Nahv maʼnolari“.

 Izohlar 

Samurro: Dajla daryosining sharqiy qirgʻogʻi, Salohiddin muhofazotida joylashgan tarixiy shahar. Poytaxt boʻlmish Bagʻdoning shimolida 125 kilometr uzoqlikda joylashgan. Shaharning qadimiy ismi „Surro man ro:a (سر من رأى)“ boʻlgan. Yaʼni, koʻrgan kishini xursand etdi, degan maʼnoda. Bu shaharni 835-milodiyda xalifa Moʻtasim billah oʻz davlatining poytaxti qilish niyatida bunyod etgan.

 Manbalar 

Balad shahri (https://ar.wikipedia.org/wiki/%D8%A8%D9%84%D8%AF_(%D9%85%D8%AF%D9%8A%D9%86%D8%A9)) Bagʻdodning shimolida, Salohuddin muhofazotida joylashgan shahardir.

Shariqo Universiteti (https://ar.wikipedia.org/wiki/%D8%AC%D8%A7%D9%85%D8%B9%D8%A9_%D8%A7%D9%84%D8%B4%D8%A7%D8%B1%D9%82%D8%A9) 1997-yili Shayx Doktor Sulton ibn Muhammad al-Qosimiy boshchiligida taʼsis etilgan. Birlashgan Arab Amirliklari Shariqo amirligida joylashgan.